Nafarroako Parlamentuko Mahaiak, 2019ko irailaren 16an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Maiorga Ramírez Erro jaunak aurkeztutako galdera, Nafarroako ekonomia bereziki ukitzen duten adierazle ekonomiko baliagarriei buruzko informazio-gailu berriak ezartzeari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2019ko irailaren 16an

Lehendakaria: Unai Hualde Iglesias

GALDERAREN TESTUA

EH Bildu Nafarroa talde parlamentarioko foru parlamentari Maiorga Ramírez Erro jaunak, Legebiltzarreko Erregelamenduan ezarritakoaren babesean, honako galdera hau aurkezten du, Nafarroako Gobernuak idatziz erantzun dezan:

Industria-produkzioaren datuak, merkataritza-balantza, Brexitaren ondoriozko krisialdia, Alemaniako ekonomiaren desazelerazio guztiz garrantzitsua... Horiek guztiak kontuan hartuta, komenigarria da berehalako adierazleak edukitzea, mekanismo eraginkorrak diseinatu ahal izateko gure ekonomia-sarea bereziki ukitzen duten alderdietan . Hori dela-eta, parlamentari honek hau jakin nahi du:

Lehena. Gaur egungo egoera nahasia ikusita, Nafarroako Gobernuak diseinatu al du Nafarroako ekonomia bereziki ukitzen duten adierazle ekonomiko baliagarriei buruzko informazio-gailu berrien ezarpena?

Bigarrena. Zer neurri berezi hartu ditu edo hartu gogo ditu Gobernuak alderdi ekonomikoari dagokionez?

Hirugarrena. Zer aurreikuspen ekonomiko aldatu dira azken asteotan azaleratu diren ebidentzien ondorioz?

Iruñean, 2019ko irailaren 12an

Foru parlamentaria: Maiorga Ramírez Erro